**Vedtektsnorm for lokalforeining/lokallag i Norges Jeger- og Fiskerforbund**

Vedtatt av Norges Jeger- og Fiskerforbund sitt Landsmøte 14. november 2021. Innhaldet kan laga/foreiningane sjølve endre på der det er gitt høve til dette.

## **§ 1 Namn**

Foreininga/laget sitt namn er ……………………………………………, heretter forkorta……………………….

## **§ 2 Formål**

Foreininga/laget sitt formål er dei same som for NJFF. Arbeidet i foreininga/laget skal byggje på NJFF sitt gjeldande strategidokument.

(Foreininga kan sjølv utvide formålsbeskrivinga for å konkretisere formålet.)

**§ 3 Medlemskap**

Ein kvar person som er interessert i jakt, sportsfiske, anna friluftsliv og naturforvalting kan

bli medlem. Foreininga/laget er tilslutta NJFF med alle sine medlemmar.

Medlemmane vert delte inn i dei medlemskategoriane i forbundet som til ei kvar tid gjeld.

Eit medlem har ingen rettar i organisasjonen utover den perioden som kontingenten

er betalt for. Medlemskap vert fornya gjennom betaling av kontingenten for det komande

året.

For å ha stemmerett, må medlemmet ha fylt 14 år.

Styret i foreininga/laget kan vedta eksklusjon, suspensjon eller tap av verv og rettar i samsvar med NJFF sine sentrale vedtekter.

**§ 4 Medlemskontingent**

Medlemskontingenten vert vedtatt av NJFF sitt landsmøte og Representantskap. Betalt kontingent gjeld for eitt år frå betalingsdato. Kontingenten vert kravd inn av NJFF sentralt, som overfører vedtatt del til foreininga.

**§ 5 Foreininga/laget sine styrande organ**

a) Ordinært årsmøte

b) Ekstraordinært årsmøte

c) Styret

## **§ 6 Årsmøte**

Ordinært årsmøte skal haldast kvart år innan 31. mars. Årsmøtet skal kallast inn av styret minst fire veker før det vert halde. Forslag til saksliste for møtet skal følgje innkallinga. Saker til årsmøtet skal vere skriftlege og styret i hende seinast to veker før årsmøtet. Endeleg sakliste skal handsamast av styret og gjerast kjent for medlemane seinast éi veke før møtet. Det skal førast protokoll frå årsmøtet.

På årsmøtet skal følgjande handsamast:

1. Konstituering av møtet

- Godkjenning av innkallinga

- Godkjenning av dagsorden

- Godkjenning av forretningsorden

- Val av ordstyrar

- Val av sekretær

- Val av teljekorps

- Val av to medlemar til å underskrive protokollen

2. Årsmelding frå siste kalenderår

3. Revidert rekneskap frå siste kalenderår

4. Innkomne saker med styret sine forslag til vedtak

5. Retningslinjer for foreiningsdrifta

6. Andre saker som styret har ført opp på dagsorden

7. Styret sine forslag til årsplan og budsjett

8. Styret sine forslag til kontingentnivå (låg, middels, høg sats) for hovudmedlemskap.

9. Val av styre i samsvar med § 8

10. Foreininga sin utvalsstruktur og val av medlemmar til utval etter behov

11. Val av valnemnd på tre medlemmar

12. Val av revisor(ar)

13. Eventuell utnemning av æresmedlemmer

14. Eventuelt forslag om vedtektsendring med utgangspunkt i NJFF si vedtektsnorm

(Foreininga kan sjølv utvide temalista ved behov.)

Årsmøtet skal ha tilsyn med at tidlegare avgjerder er utførte i samsvar med føresetnadene.

Saker vert avgjort med alminneleg fleirtal. Ved stemmelikskap vert forslaget forkasta, unntatt ved personval, der det vert føretatt loddtrekning. Personval bør vere skriftleg dersom det ligg føre fleire forslag og nokon krev skriftleg avstemming. Elles har ingen som er til stades meir enn éi stemme. Det er ikkje rom for fullmakter.

Inntil to representantar frå sentralleddet og/eller regionorganisasjonen har rett til å vere til stades med talerett.

**§ 7 Ekstraordinært årsmøte**

Ekstraordinært årsmøte kan kallast inn av styret, eller når eit tidlegare årsmøte har vedtatt

det, eller når det blir kravd skriftleg av 1/3 av medlemmane. Melding av saker og innkalling

må skje innan dei same tidsrammene som for ordinært årsmøte.

Det skal førast protokoll frå ekstraordinært årsmøte.

Det skal ikkje takast avgjerder i andre saker enn dei som er oppførte i innkallinga.

Inntil to representantar frå sentralleddet og/eller regionorganisasjonen har rett til å vere

til stades med talerett.

**§ 8 Styret**

Foreininga/laget vert leia av eit styre på ulikt tal medlemmar, minimum tre, samt tre varamedlemmar og skal veljast av årsmøtet for to år om gongen, men slik at tilnærma halve styret

er på val kvart år. Styret består av årsmøtevald leiar, nestleiar, kasserer og

eventuelt styremedlemmar valde etter funksjon.

Styremøte blir halde når leiar fastset det, eller når det blir kravt av minst tre medlemmar

av styret. Styret er avgjerdsdyktig når meir enn halvparten av styret sine medlemmar er

til stades. Vedtak blir gjort med alminneleg fleirtal. Ved stemmelikskap har leiar

dobbeltstemme. Styret er kollektivt ansvarleg for drifta av foreininga/laget og for dei vedtaka

som vert gjort.

Det skal førast protokoll frå kvart styremøte. Denne skal gjerast kjent for medlemmane.

(Lokallaga kan legge til fleire styremedlemer med definerte ansvarsområde. Desse skal vere vald av årsmøtet.)

## **§ 9 Styret sine plikter**

1. Verne om foreininga/laget sine interesser, forvalte midlane, handheve vedtektene og foreininga/laget sine retningslinjer.

2. Gjennomføre årsplanen og andre årsmøtevedtekne saker. Førebu, behandle og fatte vedtak i saker av interesse for foreininga/laget.

3. Leggje fram for årsmøtet melding om verksemda i foreininga/laget gjennom det siste kalenderåret, revidert rekneskap, budsjettforslag og forslag til verksemdsplan i samsvar med NJFF sine strategidokument, for komande år.

4. Leggje fram for årsmøtet eventuelle forslag om utnemning av æresmedlemmar, samt eventuelle forslag om tildeling av NJFF sine diplom eller gullmerke for vidare ekspedering til NJFF sitt Forbundsstyre.

5. Rapportere årsmelding og rekneskap til NJFF sentralt innan 1. mai kvart år. Ajourføre liste over tillitsvalde i NJFF sitt medlemsregister og i Brønnøysundregisteret.

6. Arbeide for foreinings- og medlemsfordeler, mellom anna høve til økonomisk støtte.

7. Ivareta foreininga/laget sitt arkiv.

(Foreininga kan sjølv føye til fleire plikter i opplistinga.)

## **§ 10 Rekneskap**

Rekneskapen følgjer kalenderåret og skal reviderast av revisor(ar) valde av årsmøtet. Revisjonen gir innstilling om rekneskapen til årsmøtet.

Foreininga/laget dekker reiseutgifter og eventuelle andre utgifter som representantar for foreininga/laget blir påførte i teneste.

**§ 11 Vedtektsendringar**

Foreininga sine vedtekter skal vere innanfor NJFF si gjeldande vedtektsnorm. Ved endringar i vedtektsnormen, forpliktar lokallaget seg til å korrigere dette i sine vedtekter på førstkommande ordinære årsmøte.

Forslag til endringar i dei delane av vedtektene som foreininga sjølv kan tilpasse, krev 2/3 fleirtal på årsmøtet for å bli vedtatt. Vedtektsendringar må godkjennast av NJFF sentralt.

**§ 12 Domsutval**

Foreininga er forplikta av bestemmelsane i gjeldande domsutval i NJFF sine sentrale vedtekter og normer.

**§ 13 Utmelding av NJFF**

Utmelding av NJFF krev 2/3 fleirtal i to påfølgande ordinære årsmøte, og vert gjort gjeldande frå førstkommande årsskifte etter endeleg utmeldingsvedtak. Lovleg fatta utmeldingsvedtak må gjerast kjent for NJFF sentralt innan 1. september i året før utmeldinga.

Dersom foreininga/laget trekkjer seg ut frå NJFF utan gyldig vedtak i samsvar med desse

vedtektene, kan NJFF sitt Forbundsstyre vedta at NJFF sitt regionlag skal overta foreininga/laget sine eignelutar på uttrekkingstidspunktet til fremje for forbundet sine formål i området.

## **§ 14 Oppløysing av foreininga/laget**

Dersom det ligg føre eit grunngjeve forslag om oppløysing, skal styret behandle dette og leggje det fram for årsmøtet. Endeleg avgjerd i saka krev 2/3 fleirtal for oppløysing i to på kvarandre følgjande årsmøte. Dersom det blir vedtatt å oppløyse foreininga/laget, kan NJFF sitt Forbundsstyre vedta at midlane skal disponerast av NJFF sitt regionlag til fremje for forbundet sine formål i kommunen eller distriktet.

Dersom foreininga sjølv ikkje er i stand til å gjennomføre årsmøte, ligg det til regionlaget sitt styre å vedta oppløysing.